El consum de drogues és una causa reconeguda de mortalitat evitable entre els adults europeus.
La sobredosi segueix sent una causa important de mortalitat entre els joves a Europa Informe Europeu de Drogues, 2109.
Entre el 2 i el 6% de les sobredosis donen com a resultat la mort de la persona, encara que aquest percentatge varia en funció de la població estudiada (Darke et al., 1996; Darke et al., 2003; Espelt et al., 2015).
La pèrdua de vides humanes per sobredosi és una de les conseqüències més greus del consum de drogues, majoritàriament d'opiacis.
Es calcula que l'any 2017, es van produir en la UE, almenys, 9.397 morts per sobredosis associades a una o varies drogues il·legals, el que representa una situació estable respecte a l'any 2016 (9.397) segons les dades del darrer Informe Europeu de Drogues, 2109.
La sobredosi, juntament amb les malalties infectocontagioses, com la sida i les hepatitis, són les principals causes de mortalitat entre les persones consumidores de drogues.
Alguns estudis mostren que d'un terç a la meitat de les morts entre pot ser causada per sobredosi (Degenhardt et al., 2011; OEDT, 2011, 2013A).
A Europa, les persones consumidores d'opiacis tenen una probabilitat entre cinc i deu vegades més gran de morir que la resta de persones de la seva edat i sexe ( Informe Europeu de Drogues, 2109 ).
Durant la primera dècada del 2000, s'estima que hi va haver més de 70.000 morts a Europa per aquesta causa (EMCDDA, 2015).
Més de tres quartes parts de les persones mortes per sobredosis són homes (78%).
L'edat mitjana en el moment de la mort segueix creixent, situant-se en 39,4 anys en l'any 2017, si bé els homes són dos anys més joves que les dones.
Això és un reflex de l'envelliment de la població consumidora d'opiacis a Europa, que està en major risc de mort per sobredosi ( Informe Europeu de Drogues, 2109 ).
Sovint les persones consumidores de drogues desconeixen els principals factors de risc que poden conduir a una sobredosi i com cal actuar quan en presencien una.
S'ha de tenir en compte que són els que tenen més probabilitat de presenciar-ne
Principals factors de risc d'una sobredosi
La reducció de la morbimortalitat per sobredosis planteja un desafiament considerable per a la salut pública a Europa.
Els enfocaments principals per prevenir les sobredosis i les morts relacionades amb les drogues són:
La mort per sobredosi d'opiacis no és instantània, la majoria de vegades la mort té lloc entre una i tres hores després del consum.
Es pot fer una intervenció efectiva si hi ha una detecció i una actuació precoces.
Per tant, les sobredosis són prevenibles si es prenen les mesures adequades.
Una sobredosi es pot revertir amb mesures senzilles ( vegeu el Consell breu d'actuació en cas de sobredosi ):
En el cas d'una sobredosi per opiacis, s'ha demostrat que l'administració de naloxona és efectiva i fa disminuir el nombre de morts ( EMCDDA, 2015; Preventing overdose deaths in Europe-Perspectives on drugs-,2018 ).
Així mateix, hi ha evidència que les intervencions educatives i de formació en què es proporciona naloxona per portar a casa fan disminuir la mortalitat per sobredosi ( EMCDDA, 2015; Preventing overdose deaths in Europe -Perspectives on drugs-2018 ).
La prevenció i el tractament de la sobredosi permet no només evitar la mort de molts joves, sinó també la possibilitat d'evitar complicacions secundàries de tipus neurològic o muscular, en el cas dels opiacis, i de tipus psiquiàtric i cardiovascular, en el cas dels psicoestimulants.